O día amaneixió con muito calor, 39 graus celsius quan principió a cursa. Ta principiar a cursa os corredors facioron quatre vueltas a la pista de 500 metros y d'antis d'o termín d'a primera vuelta Johan Nyström albandonó a cursa. Bi ha pocas referencias d'o desembolique d'a cursa pero seguntes qualques fuents sembla que o francés Georges Touquet-Daunis fue a capeza d'a cursa dica a meitat, quan albandonó, o sueco Ernst Fast ocupó o primer lugar en a cursa pero yera ya muito canso y Michel Théato li abanzó ta ganar a cursa con un tiempo de 2h 59' 45", segundó fue Émile Champion y Fast terminó a cursa en o tercer puesto a mas de 40 menutos d'o ganador.